Aalborg DH floppede totalt i søndagens kamp, da de tabte til SønderjyskE, der fik sæsonens første point.

Aalborg DH havde gylden mulighed for at hente point på udebane for en gang skyld. De skulle nemlig møde SønderjyskE i søndagens kamp, og de havde i sæsonens femten kampe ikke fået et eneste point. Men statistikken blev lavet om. Efter en pauseføring til SønderjyskE på to mål ved pausen endte det i en nervepirrende afslutning, hvor SønderjyskE afgjorde det til 30-29 seks sekunder før tid. Aalborg DH ligger efter nederlaget stadigvæk på en tiendeplads i ligaen.